A Cambridge hercege (angolul: "Duke of Cambridge") brit nemesi cím, amelyet Cambridge városáról neveztek el és amelyet a brit királyi család tagjai viselnek. A hercegi címet először Stuart Károly (1660–1661), Jakab yorki herceg (később II. Jakab néven király) legidősebb fia kapta, bár hivatalosan sosem iktatták be. A címet legutoljára Vilmos brit királyi herceg kapta meg 2011. április 29-én, esküvője alkalmából.